31999R1227
L 154/75
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 1227/1999 НА КОМИСИЯТА
от 28 май 1999 година
относно техническия формат за изпращането на статистически данни за застрахователните услуги
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната стопанска статистика (1), последно изменен с Регламент (ЕО, Евратом) № 410/98 (2), и по-специално член 12, viii) от него,
(1)
като има предвид, че Регламент (ЕО, Евратом) № 58/97 определя обща рамка за изготвянето на статистически данни на Общността за структурата, дейността, рентабилността и конкурентоспособността на застрахователния отрасъл в Общността;
(2)
като има предвид необходимостта от определяне на техническия формат за изпращането на статистически данни за застрахователни услуги;
(3)
като има предвид, че предвидените в настоящия регламент мерки са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Посоченият в член 9 от Регламент (ЕО, Евратом) № 58/97 технически формат е определен в приложението към настоящия регламент.
Член 2
Държавите-членки прилагат този формат за данните, които се отнасят за отчетните периоди от 1996 г. нататък.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 май 1999 година.